laion/Wikipedia-Exotic huggingface dataset:
নেপালি রন্ধনশৈলী

নেপালি রন্ধনশৈলী নেপালের সাংস্কৃতিক বৈচিত্র্য ও ভৌগোলিক অবস্থানের কারণে নৃতাত্ত্বিক, মাটি এবং আবহাওয়ার উপর নির্ভর করে। ডালভাত তরকারি (নেপালি: दाल भात तरकारी) সমগ্র নেপাল জুড়েই খাওয়া হয়। সাধারণত গরম ভাতের উপর মশলা দিয়ে রান্না করা মসুর ডাল পরিবেশন করা হয়। অনেকসময় সব্জি তরকারি পরিবেশিত হয় যা নেপালে তরকারি নামেই পরিচিত। প্রচুর মশলাযুক্ত আচার (अचार) খাবারের আনুষঙ্গিক অংশ। লেবুর টুকরো সাথে কাঁচা মরিচ পরিবেশন করা হয়। ধিন্ডো (ढिंडो) নেপালের ঐতিহ্যবাহী খাবার। নেপালী রন্ধনশৈলীর উপর এশীয় রান্নার প্রভাব রয়েছে। এদের খাবার সমূহ তিব্বত, ভারতীয় ও থাই উৎস থেকে এসেছে। তিব্বতীয় খাবারে নেপালী মশলা দিয়ে তৈরী মম নেপালের অন্যতম জনপ্রিয় খাবার। প্রথমদিকে এর মধ্যে মহিষের মাংসের পুর দেয়া হতো। তবে বর্তমানে ছাগল, মুরগির পাশাপাশি শাকসবজির পুরও দেওয়া হয়। তিহারের মত উৎসবের সময়ে সেল রোটি এবং পাত্রে খাওয়া হয়। চীনা নুডলসের উপর ভিত্তি করে তৈরি চাওমিন আধুনিক নেপালে খুবই জনপ্রিয়। নেপালীরা প্রতিদিন দুইবেলা ডাল ভাত তরকারি খেয়ে থাকে। যদিও সেচের মাধ্যমে চাষ করা জমি থেকে পর্যাপ্ত সরবরাহ আসেনা। রোটি অথবা চাপাতি তৈরীতে গম, মকাই তৈরীতে ভুট্টা, জাউ তৈরীতে বার্লি ব্যবহৃত হয়। তরকারি হিসেবে সবুজ শাক ও শুটকি শাক, মুলা, আলু, টমেটো, শিম, ফুলকপি, বাঁধাকপি, মিষ্টিকুমড়ো ইত্যাদি ব্যবহৃত হয়। ঐতিহ্যগতভাগে পাহাড়ে ফল চাষ করা হয়। এর মধ্যে আছে কমলা লেবু, কাফির লেবু (কাগতি), লেবু, নাশপাতি ইত্যাদি। ৮০০ মিটার উচ্চতায় আম চাষ হয়। দই ও মাংসের তরকারি (মাসু) বা মাছ সহযোগী খাবার হিসেবে পরিবেশন করা হয় যখন এটা সহজপ্রাপ্য হয়। মুরগি (কুকুড়া) এবং মাছ সাধারণত সকল নেপালীরা খায় তবে খাস ব্রাহ্মণ জাতের লোক (বাহুন) নিরামিষভোজী হয়। কট্টর হিন্দুরা কখনো গোমাংস (গাইকো মাসু) খায় না। তারা গরুর মত হওয়ার কারণে মহিষ এবং চামরী গরুর মাংসও পরিহার করে। ঐতিহ্যগতভাবে গৃহপালিত শূকর (শুংগোরকো মাসু) শুধুমাত্র আদিবাসিরা খেয়ে থাকে। অনুদিকে ঐতিহ্যগতভাবে মাগারগণ বন্য শূকর শিকার করে ও খায়। বন্য শূকর বন্দী করে প্রতিপালনের মাধ্যমে একটি প্রকরণের সৃষ্টি হয়েছে যার মাংস পাহাড়ি নৃগোষ্ঠীর মধ্যে জনপ্রিয়। হিমালয়ান রন্ধনশৈলী সাংস্কৃতিক ভাবে তিব্বতি প্রভাবে প্রভাবিত এবং হিমালয় ও ট্রান্স-হিমালয় অঞ্চলের নৃগোষ্ঠীর সংগে সম্পর্কিত। বার্লি, জোয়ার, রাই ইত্যাদি শীত সহ্যকারী দানা প্রায়শই নুডলস বা সম্পা তৈরীতে ব্যবহৃত হয়। চায়ের সংগে ঘি এবং লবণ মিশিয়ে ঘি চা তৈরি করা হয়। ভ্রমনের সময়ে সম্পা ময়দার দিয়ে তৈরি খাবার এবং এই চা খাওয়া হয়। শস্য থেকে মদ্যজাতীয় পানীয়ও প্রস্তুত করা হয়। এই অঞ্চলে আলু আরেকটি গুরুত্বপূর্ণ প্রধান শস্য ও খাদ্য। নিম্নভূমি থেকে পর্যাপ্ত পরিমাণ চাল আমদানি করা হয়। চমরীগাইয়ের মাংস ও দুধ খাওয়া হয়। মম তৈরীতে প্রায়শই মাংস ব্যবহৃত হয়। শুটকি মাছের খাবার; থারু রন্ধনশৈলী ভাতের মদ; থারু রন্ধনশৈলী ধিকারি; থারু রন্ধনশৈলী ছ্বয়েলা; নেয়া রন্ধনশৈলী গুর্চা; নেয়া রন্ধনশৈলী লাপ্তে ভয়ে; নেয়া রন্ধনশৈলী নেপালী থুপ্পা ঝালের আচারের সাথে সিদ্ধ ভুট্টা "Pickle - Achar - Chutney"। Food-nepal.com। সংগ্রহের তারিখ ১২ সেপ্টেম্বর ২০১০।
পালপাড়া, পূর্ব মেদিনীপুর জেলা

পালপাড়া হল পশ্চিমবঙ্গের পূর্ব মেদিনীপুর জেলার একটি গ্রাম। এই গ্রামটি উক্ত জেলার এগরা মহকুমার অন্তর্গত পটাশপুর ১ সমষ্টি উন্নয়ন ব্লকে অবস্থিত। ২০১১ সালের জনগণনা অনুসারে, পালপাড়া সামগ্রিক জনসংখ্যা ৭,০০৭। এর মধ্যে ৩,৫৫৩ (৫১%) জন পুরুষ ও ৩,৪৪৮ (৪৯%) মহিলা। ৮৮৯ জনের বয়স ৬ বছরের কম। পালপাড়ায় মোট সাক্ষর জনসংখ্যা ৫,১৩৫ (৬ বছরের বেশি বয়সীদের সামগ্রিক জনসংখ্যার ৮৩.৯৩%)। এগরা-পটাশপুর-অমরশি-ভগবানপুর-বাজকুল সড়ক পালপাড়ার উপর দিয়ে গিয়েছে। ১৯৬৪ সালে পালপাড়ায় যোগদা সৎসঙ্গ পালপাড়া মহাবিদ্যালয় প্রতিষ্ঠিত হয়। এই কলেজটি বর্তমানে বিদ্যাসাগর বিশ্ববিদ্যালয় কর্তৃক অনুমোদিত। এখানে বিজ্ঞান ও কলা বিভাগে বিভিন্ন পাঠক্রম ও বি.এড. পাঠক্রম চালু রয়েছে। জনার্দন সাহু এই কলেজ প্রতিষ্ঠায় প্রভূত অর্থ দান করেন। "2011 Census – Primary Census Abstract Data Tables"। West Bengal – District-wise। Registrar General and Census Commissioner, India। সংগ্রহের তারিখ ১০ নভেম্বর ২০১৬।  Google maps "Yogoda Satsanga Palpara Mahavidyalaya"। Yogoda Satsanga Palpara Mahavidyalay। ৪ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১০ নভেম্বর ২০১৬।  "Yogoda Satsanga Palpara Mahavidyalaya"। College Admission। সংগ্রহের তারিখ ১০ নভেম্বর ২০১৬।
ইউবি পোস্ট

দ্যা ইউবি পোস্ট হলো মঙ্গোলিয়ার রাজধানী উলানবাটর হতে প্রকাশিত একটি ইংরেজি ভাষার ত্রৈ-সপ্তাহিক পত্রিকা। এই পত্রিকাটি ১৯৯৬ সালে প্রতিষ্ঠিত হয়। এই পত্রিকাটি বর্তমানে (ইংরেজি ভাষায়) এর ছাপানো সংস্করণে এবং (ইংরেজি ভাষায়, ইটালিয়ান ভাষায় এবং স্প্যানিশ ভাষায়) এর অনলাইন সংস্করণে - এই উভয় পদ্ধতিতেই প্রকাশিত হয়। যেকোন মঙ্গোলিয়ান পত্রিকার ক্ষেত্রে ইউবি শব্দটি দ্বারা উলানবাটর শব্দের সংক্ষিপ্তরূপকে নির্দেশ করা হয়; অর্থ্যাৎ, “দ্যা ইউবি পোস্ট” দ্বারা বুঝানো হয় “দ্যা উলানবাটর পোস্ট” নামক পত্রিকাটিকে যেটি মঙ্গোলিয়ার রাজধানী উলানবাটর হতে প্রকাশিত। এই পত্রিকাটির মালিকানা ও পরিচালনায় রয়েছে মঙ্গোলিয়ার অন্যতম প্রধান গণমাধ্যম সংস্থা “মঙ্গোল নিউজ মিডিয়া গ্রুপ”। মঙ্গোল নিউজ মিডিয়া গ্রুপের সাবেক সভাপতি স্রেনডোর্জ বাল্ডোর্জ (Tserendorj Baldorj) এই পত্রিকাটির প্রতিষ্ঠাতা। এছাড়াও এই পত্রিকাটির প্রকাশনার সাথে বর্তমানে আরো যুক্ত আছেন প্রকাশক ও সিইও হিসাবে বি. নান্দিনতুসিং (B. Nandintushig) এবং প্রধান সম্পাদক হিসাবে জি. উলজিসাইখান (G. Ulziisaikhan)। মঙ্গোল নিউজ গ্রুপের অংশীদার হিসাবে ইউবি পোস্ট সংস্থাটি পরিচালিত আরো অন্যান্য প্রকাশনার ন্যায়ই মঙ্গোলিয়া এবং সেখানকার সামাজিক, অর্থনৈতিক এবং রাজনৈতিক উন্নয়নের বিশদ বিবরণ সম্পর্কিত তথ্য ও সংবাদ প্রকাশ করে থাকে। ইউবি পোস্ট মঙ্গোলিয়ার সর্বাধিক প্রচারিত ইংরেজি ভাষার পত্রিকা হিসাবে পরিচিত যাততে সকল ধরনের সংবাদ প্রচার ও প্রকাশ হওয়ায় সেটি সাধারণ বিষয়াবলী পত্রিকার শ্রেণিভূক্ত বলে গণ্য হয়ে থাকে। এছাড়াও, এটি মঙ্গোলিয়া হতে প্রকাশিত দুটি ইংরেজি ভাষার সংবাদপত্রের একটি এবং সরকারি নিয়ন্ত্রণাধীন ব্যতীত পরিচালিত স্বাধীনভাবে প্রকাশিত একমাত্র ইংরেজি ভাষার সংবাদপত্র। এই পত্রিকাটি একটি সাধারণ বিষয়াবলী সংক্রান্ত সংবাদপত্র যাতে মঙ্গোলিয়া এবং সেখানকার সামাজিক, অর্থনৈতিক এবং রাজনীতি সম্পর্কিত সংবাদ প্রকাশ করা হয়। এই সংবাদপত্রে আরো যে সকল ক্ষেত্র সম্পর্কিত সংবাদ প্রকাশ করা হয় সেগুলোর মধ্যে রয়েছে খেলাধুলা, চাকরি, বিনোদন, মতামত এবং ব্যবসায়। এই পত্রিকাটির বিশেষ সংখ্যাগুলোতে মঙ্গোলিয়ার সামাজিক ও অর্থনৈতিক বিষয়াদী সম্পর্কিত বিষয়াবলী নিয়ে বিস্তারিত আলোচনা থাকে যাতে সংশ্লিষ্ট বিষয়ের বিশেষজ্ঞ ও মঙ্গোলিয়ার সাধারণ নাগরিকদের চিন্তা-ভাবনার প্রতিফলন ঘটায় সমকালীন মঙ্গোলিয়ান সমাজ সম্পর্কে পাঠক একটি পরিষ্কার ধারণা লাভ করতে সক্ষম হয়। এছাড়াও এখানে আন্তর্জাতিক ক্ষেত্রে মঙ্গোলিয়ার সাথে সম্পর্কিত বিভিন্ন সংবাদ এবং মঙ্গোলিয়ার বৈশিষ্ট্যপূর্ণ সংস্কৃতির বিভিন্ন দিক ও এর কালানুগ পরিবর্তন ও মঙ্গোলিয়ার ভবিষ্যৎ বিনির্মাণে জড়িত বিষয়াবলী নিয়েও সংবাদ ও বিশ্লেষণ প্রকাশিত হয়ে থাকে। অনলাইন প্রকাশনার ক্ষেত্রে এতে মঙ্গোলিয়ার রাষ্ট্রীয় নীতিনির্ধারণী বিষয়ক আলোচনা ও সংবাদ এবং বহিঃবিশ্বের সাথে মঙ্গোলিয়ার সম্পর্ক এবং এই সংক্রান্ত খবরের পাশাপানি খেলাধুলা ও বিনোদন সংক্রান্ত খবরকেও প্রাধান্য দেয়া হয়। মঙ্গোল নিউজ মিডিয়া গ্রুপ। "Mongolia Newspapers and News Media Guide"। ABYZ Web Links Inc। 2000। সংগ্রহের তারিখ ০৩ নভেম্বর ২০১৭।  line feed character in |শিরোনাম= at position 9 (সাহায্য); এখানে তারিখের মান পরীক্ষা করুন: |সংগ্রহের-তারিখ= (সাহায্য) "Mongolian Newspapers and News Sites"। World-Newspapers.com। 2002। সংগ্রহের তারিখ ০৩ নভেম্বর ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "About Us"। theubpost.mn। 2016। সংগ্রহের তারিখ ০৩ নভেম্বর ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] ইউবি পোস্ট - অফিসিয়াল ওয়েব সাইট। ইউবি পোস্ট - ফেসবুক'এ। ইউবি পোস্ট - টুইটার'এ।
বাবা সাহেব আম্বেদকর শিক্ষা বিশ্ববিদ্যালয়

বাবা সাহেব আম্বেদকর শিক্ষা বিশ্ববিদ্যালয় হল ভারতের প্রথম রাজ্য সরকার স্থাপিত শিক্ষক প্রশিক্ষণ বিশ্ববিদ্যালয়। ২০১৫ সালে এই বিশ্ববিদ্যালয়টি প্রতিষ্ঠিত হয়। অধ্যাপক মিতা বন্দ্যোপাধ্যায় এই বিশ্ববিদ্যালয়ের প্রথম উপাচার্য নিযুক্ত হন। এই বিশ্ববিদ্যালয়ে স্নাতক ও স্নাতকোত্তর স্তরে বিভিন্ন শিক্ষক প্রশিক্ষণ পাঠক্রম (বি.এড ও এম.এড) চালু রয়েছে। সমগ্র পশ্চিমবঙ্গে ২০০টি শিক্ষক প্রশিক্ষণ কলেজ এই বিশ্ববিদ্যালয় কর্তৃক অনুমোদিত। "সংরক্ষণাগারভুক্ত অনুলিপি"। ১৩ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০১৭।  http://timesofindia.indiatimes.com/city/kolkata/Bengal-to-bring-all-BEd-colleges-under-one-roof/articleshow/41812905.cms https://www.wbuttepa.ac.in/history.php https://www.wbuttepa.ac.in/
সাগর (১৯৮৫-এর চলচ্চিত্র)

সাগর (হিন্দি: सागर) হচ্ছে ১৯৮৫ সালে মুক্তিপ্রাপ্ত রমেশ সিপ্পী পরিচালিত একটি হিন্দি চলচ্চিত্র। চলচ্চিত্রটিতে ঋষি কাপুর এবং ডিম্পল কাপাডিয়া মুখ্য ভূমিকায় ছিলেন, এছাড়া তামিল সিনেমা শিল্পের মহানায়ক কমল হাসানও মুখ্য চরিত্রেই ছিলেন। ডিম্পল কাপাডিয়া সাগর এর মাধ্যমে তার চলচ্চিত্র জীবন আবার শুরু করেন, কারণ ১৯৭৩ সালে রাজ কাপুরের ববি চলচ্চিত্র মুক্তি পাওয়ার পরই তিনি অভিনেতা রাজেশ খান্না'র সঙ্গে বিবাহবন্ধনে আবদ্ধ হন। চলচ্চিত্রটি 'একাডেমি পুরস্কার' পেয়েছিলো এবং কমল হাসান যিনি একজন একজন তামিল চলচ্চিত্র অভিনেতা ছিলেন এই সাগর-এ অভিনয় করে সেরা অভিনেতা এবং সেরা সহ-অভিনেতার জন্য ফিল্মফেয়ার পুরস্কার জেতেন। অভিনেত্রী ডিম্পল কাপাডিয়া যিনি 'ববি (১৯৭৩-এর চলচ্চিত্র)'তে বিকিনি পরেছিলেন এই চলচ্চিত্রে ওয়ান পিস সুইমস্যুট পরেছিলেন। মোনা এবং রাজা দুজন খুব ভালো বন্ধু। রাজা মনে মনে মোনাকে ভালবাসলেও তাকে খুলে কোনোদিনই বলেনি। অপরদিকে রবি নামের এক পুরুষ মোনাকে দেখেই পছন্দ করে ফেলে এবং বন্ধুত্ব করে। মোনা রবিকে ভালোবেসে ফেলে আবার রাজার সঙ্গেও বন্ধুত্ব বজিয়ে চলে। রাজা মোনার রবিকে ভালবাসতে দেখে মনে খুবই কষ্ট পায়। কমল হাসান - রাজা ডিম্পল কাপাডিয়া - মোনা ঋষি কাপুর - রবি নাদিরা - মিস জোসেফ সাইদ জাফরি - মিঃ ডি সিলভা মধুর জাফরি - কমলা দেবী Margaret Herrick Library, Academy of Motion Picture Arts and Sciences "Restrained Romance"। Asiaweek। Asiaweek Ltd.। 12 (12–26)। ১৯৮৬।  "Back to Love"। India Today। Living Media। 10। ১৯৮৫।  Rohit Khilnani (৮ জুন ২০২০)। "Happy Birthday to Dimple Kapadia, the Queen of Oomph"। thequint.com।  ইন্টারনেট মুভি ডেটাবেজে সাগর (ইংরেজি)
বস্ত্রমোচন

বস্ত্রমোচন হচ্ছে মানুষের মধ্যে যৌন উত্তেজনা জাগানোর জন্য এক প্রকারের আয়োজন যেটিতে একজন সুন্দরী নারী বা একজন সুদর্শন পুরুষ নাচতে নাচতে একে একে তার সব পোশাক-পরিচ্ছদ ধীরে ধীরে খোলা শুরু করে এবং এক পর্যায়ে সম্পূর্ণ নগ্ন হয়ে যায়। ইংরেজিতে এটি স্ট্রিপটিজ নামে পরিচিত। এধরণের কাজে নিয়োজিত নারী বা পুরুষকে বস্ত্রমোচক বা বস্ত্রমোচিনী (স্ট্রিপার বা একজটিক ড্যান্সার) বলা হয়। এই ধরনের অনুষ্ঠান বা আয়োজন সাধারণত কোনও বিলাস-বহুল পাঁচ তারকা হোটেলে বা বস্ত্রমোচনঘরে (স্ট্রিপক্লাব) করা হয়। বস্ত্রমোচনের মূল উদ্দেশ্য মানুষের শরীর দেখিয়ে অন্য মানুষকে যৌন উত্তেজনা দেওয়া, যৌনমিলন করতে দেওয়া নয়। Richard Wortley (1976) A Pictorial History of Striptease: 11. Richard Wortley (1976) A Pictorial History of Striptease. "Fathers I Have Known – H.L. Mencken, H. Allen Smith" (PDF)।  Mencken, Henry Louis (১৯২৩)। The American language: an inquiry into the development of English in the United States (3 সংস্করণ)। A. A. Knopf।  "Gypsy and the Ecdysiasts;- Steve King"। ১০ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১৭।
রাজামাতি

রাজামাতি (নেপাল ভাষা: राजमति) ১৯৯৫ সালে নেপাল ভাষায় তৈরি একটি চলচ্চিত্র। সিলুতে নেপালি ভাষায় তৈরি এটিই প্রথম চলচ্চিত্র যা ১৯৮৭ সালে মুক্তি পায় । রাজামাতি  চলচ্চিত্রটি কাঠমুন্ডু তে রাজামাতি নামের একজন অভাগা নেওয়ার বালিকা সম্পর্কিত যিনি সিরিজভাবে ব্যর্থ সম্পর্কে  জড়িয়ে পড়েন । গল্পটি  প্রায় ২০০ বছরের পুরনো জনপ্রিয় নিউয়ার সমাজের উপর ভিত্তি করে করা হয়েছে। রাজামতীর জন্ম ইটাম বাহায় তাহা নানীতে, এটি কাঠমান্ডুর কেন্দ্রীয় ঐতিহাসিক এবং পবিত্র অঞ্চল। হিসিলা মহরজান রাজামাতি চরিত্রে শ্রী কৃষ্ণ শ্রেষ্ঠা মানিরাজ লাওত মাদান কৃষ্ণ শ্রেষ্ঠা হরি বানশা আচার্যা গণেশ রাম লাচ্ছি "Rajamati"। Nepali Movies। 29 April 201। ২ আগস্ট ২০১১ তারিখে মূল থেকে আর্কাইভ করা। সংগ্রহের তারিখ 29 July 2011।  এখানে তারিখের মান পরীক্ষা করুন: |তারিখ= (সাহায্য) Bernstein, Sam (2000). Collecting Chinese art. S. Bernstein & Co. আইএসবিএন ৯৭৮-০-৯৬৩৮৯৩২-৬-০. Page 76. "Kathmandu kaleidoscope"। Walking tours। Kathmandu: MD Publishing Co। ২০০০। সংগ্রহের তারিখ ৩১ জুলাই ২০১১।  "Know your city"। The Kathmandu Post। ৩০ জুন ২০১১। ২৩ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ৩১ জুলাই ২০১১।  একের অধিক |কর্ম= এবং |সংবাদপত্র= উল্লেখ করা হয়েছে (সাহায্য)একের অধিক |work= এবং |newspaper= উল্লেখ করা হয়েছে (সাহায্য)
তাইসির আল-জাসিম

তাইসির জাবের আল-জাসাম (আরবি: تيسير جابر الجاسم, জন্ম: ২৫ জুলাই ১৯৮৪) হলেন সৌদি আরবের একজন ফুটবলার, যিনি বর্তমানে আল-আহলির হয়ে মধ্যমাঠের দায়িত্ব পালন করেন এবং আল-আহলি দলে অধিনায়কের দায়িত্বও পালন করেন। একই সাথে তিনি সৌদি আরবের হয়ে খেলেন। ২০০৬ সালে তার অভিষেকের পর থেকে, তাইসির আল-জাসিম জাতীয় দল এবং একই সাথে তার ক্লাবের স্কোয়াডে খেলা একজন নিয়মিত খেলোয়াড়ে পরিণত হন। তাইসির হচ্ছেন্নতাদ্র দলের জন্য একজন গুরুত্বপূর্ণ খেলোয়াড়। তিনি গত ১০ বছরে সৌদি আরবের হয়ে খেলা খেলোয়াড়দের মধ্যে একজন অন্যতম সেরা খেলোয়াড় হিসেবে পরিগণিত হন। ২০০৭ সালে, তাইসির আল-জাসিম ইতিহাদ ফুটবল ক্লাবের বিরুদ্ধে ফাইনাল খেলায় গোল করার মাধ্যমে আল-আহলিকে সৌদি ফেডারেশন কাপ এবং সৌদি ক্রাউন প্রিন্স কাপ জয়লাভ করতে সাহায্য করেছিলেন। একই সাথে ২০০৮ সালে সৌদি আরবে অনুষ্ঠিত গালফ কাপে, তিনি এবং তার দল আল নাসরের বিরুদ্ধে জয়লাভের মাধ্যমে কাপটি জয়লাভ করেন। তিনি ২০১২ সালে অনুষ্ঠিত এএফসি চ্যাম্পিয়নস লিগের ফাইনাল খেলায় তার দলের জন্য সহায়ক ভুমিকা পালন করেছেন; একই সাথে তিনি তার দলকে ২০১১ এবং ২০১২ সালের কিংস কাপ অফ চ্যাম্পিয়নস জয়লাভ করতে সাহায্য করেছেন। ২০০৭ সালে, তিনি আল-আহলি হতে আল-ঘারাফাতে ধারে চলে যান। সেখানে গিয়েও তিনি তার দলের জন্য গুরুত্বপূর্ণ ভুমিকা পালন করেন যার ফলে তার দল কাতার স্টারস লিগে রানার-আপ হয়। উক্ত ম্যাচে তিনি একটি গোল করেছিলেন। এছাড়াও তিনি এমির কাপে গুরুত্বপূর্ণ অবদান রেখেছেন। অতঃপর তিনি পুনরায় তার পুরানো দল আল আহলিতে ফিরে যান। ২০০৯ সালের এমির কাপে, আল-রাইয়ানের বিপক্ষে একটি গোল করেন, অতঃপর উক্ত ম্যাচটি পেনাল্টিতে গড়ায় এবং সেখানে তারা ৩–৩ (৪–২) গোলে হেরে উক্ত আসর থেকে বিদায় নেয়। অতঃপর উক্ত প্রতিযোগিতা শেষ করে তিনি পুনরায় আল-আহলিতে যোগদান করে। স্কোর এবং ফলাফলের তালিকায় সৌদি আরবের গোল ট্যালি প্রথমে উপস্থাপন করা হয়েছে। তাইসির আল-জাসিমকে "বুদ্ধিমান", "কাল্পনিক", "টেকনিক্যালি প্রতিভাধর", "চমৎকার কাজে নীতিশাস্ত্রবান" হিসেবে বিশেষিত করা হয়। তার শক্তিসমূহ হলো: শুট করা, বিশেষ করে দূরবর্তী দুরত্ব থেকে শুট করা, ড্রিবল করা, এবং পাস দেওয়া। তিনি মধ্য মাঠের প্রায় সকল স্থানে খেলার জন্য উৎকৃষ্ট কিন্তু তিনি লক্ষণীয়ভাবে হচ্ছেন একজন আক্রমণাত্বক মিডফিল্ডার, উইঙ্গার, এবং একজন মধ্য মিডফিল্ডার। আল আহলি সৌদি পেশাদার লিগ: ২০১৫–১৬ সৌদি চ্যাম্পিয়নস কাপ: ২০১১, ২০১২, ২০১৬ ক্রাউন প্রিন্স কাপ: ২০০৭, ২০১৪–১৫ সৌদি ফেডারেশন কাপ: ২০০৭ সৌদি সুপার কাপ: ২০১৬ গালফ ক্লাব চ্যাম্পিয়নস কাপ: ২০০৮ এএফসি চ্যাম্পিয়নস লিগ : রানার-আপ: ২০১২ সৌদি আরব ফুটবলার অফ দ্য ইয়ার: ২০১২ আল-আহলি প্লেয়ার অফ দ্য ইয়ার: ২০১১–১২ সেরা সৌদি মিডফিল্ডার: ২০১১–১২ তাইসির আল-জাসিম হচ্ছে শিয়া মুসলমান। তিনি আল হাসায় একটি শিয়া মসজিদ নির্মাণ করেছেন যার নাম হলো: "জিনাব"। তিনি মাঝে মাঝে সুন্নি মুসলমানদের সাথেও নামাজ আদায় করে থাকেন। [১]"Detailed Statistics for Taisir Al-Jassim" "Crowd trouble halts Malaysia v Saudi Arabia World Cup qualifier"। BBC Sport। British Broadcasting Corporation। ৯ সেপ্টেম্বর ২০১৫। সংগ্রহের তারিখ ৮ অক্টোবর ২০১৬।
দাব্বে

দাব্বে(D@bbe) হল ২০০৬ সালের একটি তুর্কি ভয়ঙ্কর চলচ্চিত্র। ছবিটি পরিচালনা করেছেন হাসান কারাজাদায়া মানুষ ভয়ঙ্কর উপায়ে আত্মহত্যা শুরু করে। আমেরিকা থেকে শুরু হয়ে সারা পৃথিবীতে এই আত্মহননের তরঙ্গ ছড়িয়ে পড়ে। একটি ছোট শহরে, অনেকক্ষণ কম্পিউটার ব্যবহারের পর এক ব্যক্তি আত্মহত্যা করে। আত্মহত্যার পর জীবিত বন্ধুদের ইমেল পাঠাতে থাকে আত্মহত্যাকারী। জীবিত বন্ধুরা আশেপাশে অদ্ভুত সৃষ্টি দেখতে শুরু করে। ভয়ঙ্কর দিবসের শুরু হয়।তখন থেকেই রুকইয়াহ শারইয়াহ http://m.imdb.com/title/tt0782037/ "Türk korku filmi 'Dabbe' mucize yarattı" (Turkish ভাষায়)। Milliyet। ২০০৬-০৩-২২। ২০১৩-১২-০৩ তারিখে মূল থেকে আর্কাইভ করা। সংগ্রহের তারিখ ২০১২-০৫-১৫। উদ্ধৃতি শৈলী রক্ষণাবেক্ষণ: অচেনা ভাষা (link)
পুলিশ ট্রেনিং সেন্টার (দ্ব্যর্থতা নিরসন)

পুলিশ প্রশিক্ষণ কেন্দ্র বা পুলিশ ট্রেনিং সেন্টার (পিটিসি) বাংলাদেশ পুলিশের শিক্ষানবিশ কন্সটেবলদের প্রশিক্ষণের জন্য প্রশিক্ষণ প্রতিষ্ঠান। বাংলাদেশ পুলিশের একজন অতিরিক্ত ডেপুটি ইন্সপেক্টর জেনারেল (ডিআইজি) এই প্রতিষ্ঠানের অধ্যক্ষের দায়িত্ব পালন করেন। ১৯৭২ সালে আঞ্চলিক পুলিশ প্রশিক্ষণ বিদ্যালয় হিসেবে প্রতিষ্ঠিত করা হয়। ১৯৯২ সালে সকল আঞ্চলিক পুলিশ প্রশিক্ষণ স্কুলকে নবায়িত করে পুলিশ প্রশিক্ষণ কেন্দ্রে রূপান্তরিত করা হয়। এখানে শিক্ষানবিশ কন্সটেবল ছাড়াও নাবিক, বন রক্ষা বাহিনী, চাকুরীরতদের নবায়ন কোর্সের প্রশিক্ষণও দেওয়া হয়ে থাকে। পুলিশ ট্রেনিং সেন্টার, টাঙ্গাইল পুলিশ ট্রেনিং সেন্টার, রংপুর পুলিশ ট্রেনিং সেন্টার, খুলনা পুলিশ ট্রেনিং সেন্টার, নোয়াখালী এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন। "সংরক্ষণাগারভুক্ত অনুলিপি"। ৬ জুলাই ২০১১ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১৭।
ভুটানি রন্ধনশৈলী

ভুটানি রন্ধনশৈলী ভুটানে প্রচলিত বিভিন্ন স্থানীয় রন্ধনপ্রণালী। ভুটানি রন্ধনশৈলীতে প্রচুর পরিমাণে লাল চাল, ভুট্টা ইত্যাদির ব্যবহার হয়। পাহাড়ের খাদ্যতালিকায় মাংসের উৎস হিসেবে আছে মুরগী, চমরীগাইয়ের মাংস, শুকনো গোমাংস, পোর্ক, শুকরের চর্বি এবং ভেড়ার মাংস ইত্যাদি।শীতকালে স্যুপ ও মাংসের ঝোল, ভাত, ফার্ন, ডাল ও শুটকি সব্জি, মরিচের ঝাল ও পনির দিয়ে রান্না ভুটানীদের প্রিয় খাদ্য। বেঁচে যাওয়া সব্জির সংগে ভাত মিশিয়ে যোউ শুঙ্গো তৈরী করা হয়। বড়, সবুজ মরিচ দিয়ে তৈরী মশলাদার এমা ডাটসি (ཨེ་མ་དར་ཚིལ།) ভুটানীদের গর্বের খাবার এবং এটাকে জাতীয় খাবারও বলা যায়। ভুটানীদের মুরগীর মাংসের তরকারি জাসুয়া মারু নামে পরিচিত। শুটকি পোর্ক মরিচ, মশলা এবং সবজি দিয়ে ফাকশা পা তৈরী করা হয়। থুকপা, বাথুপ ও ভাজা ভাত এদের খাদ্য তালিকায় স্থান দখল করে আছে। গরুর দুধ থেকে তৈরী পনির ডাটসি এরা কখনো সরাসরি খায় না। বিভিন্ন সস তৈরীতে এটা ব্যবহৃত হয়। পূর্বাঞ্চলের জেলায় জৈডৈ নামে একধরনের পনির তৈরী করা হয় যা স্যুপে ব্যবহার করা হয়। জৈডৈ সাধারণত সবুজাভ বর্ণের হয় এবং কড়া গন্ধযুক্ত। এখানে পশ্চিমা ধরনের পনির যেম চেড্ডার ও গৌউডার ব্যবহার আছে। পশ্চিমা চীজ বুম্থাংয়ের সুইস চীজ ফ্যাক্টরিতে তৈরী করা হয় এবং ভারত থেকে আমদানী করা হয়। ভুটানের জনপ্রিয় স্ন্যাকসের মধ্যে আছে মম (ভুটানি ডাম্পলিং), শ্যাকাম ইইজ্যায়, খাব্জে, শাবালায়, জুমা (মশলাদার ভুটানি সসেজ), নুডলস ইত্যাদি। দেশের আধুনিক রেস্তোরা গুলোতে চীনা, নেপালী, তিব্বতী এবং ভারতীয় খাবার পাওয়া যায়। ভুটান পর্যটকদের অন্যতম আকর্ষণ হওয়ায় এর রন্ধনশৈলীতে বৈচিত্র্যতা যোগ হচ্ছে। সাম্প্রতিক বছরগুলোতে ভুটানে কোরিয়ান সংস্কৃতি জনপ্রিয় হয়ে ওঠায় কোরীয় রেস্তোরা গড়ে উঠেছে। চমরীগাই ও গরু থেকে প্রাপ্ত ঘি ও পনির এতই জনপ্রিয় যে এই অঞ্চলের প্রায় সব দুধই ঘি এবং পনির তৈরীতে ব্যবহৃত হয়। এদের জনপ্রিয় পানীয়ের মধ্যে আছে সুজা(ঘি চা), দুধ চা, লাল চা, স্থানীয়ভাবে ভাত থেকে প্রস্তুত মদ আরা এবং বিয়ার। এদের প্রতিদিনকার মশলা তালিকায় আছে সিচুয়ান মরিচ থিঙ্গে, হলুদ, জিরা ইত্যাদি। ভুটানীদের যদি কেউ খাবার খেতে বলে তবে এরা এক হাত দিয়ে মুখ ঢেকে মেসু মেসু বলে অনীহা প্রকাশ করে। দ্বিতীয় বা তৃতীয় অনুরোধে খাবার পরিবেশিত হয়। ভুটানি খাবার জশুয়া মারু রান্ন জশা তশোয়েম ভুটানি মরিচ "༈ རྫོང་ཁ་ཨིང་ལིཤ་ཤན་སྦྱར་ཚིག་མཛོད། ༼ཨ༽" [Dzongkha-English Dictionary: "A"]। Dzongkha-English Online Dictionary। Dzongkha Development Commission, Government of Bhutan। ২০১১-০৮-২৫ তারিখে মূল থেকে আর্কাইভ করা। সংগ্রহের তারিখ ২০১১-১০-৩০।  "সংরক্ষণাগারভুক্ত অনুলিপি"। ২ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১৭।
শিরাক বিমানবন্দর

শিরাক আন্তর্জাতিক বিমানবন্দর (আইএটিএ: LWN, আইসিএও: UDSG) হলো একটি আন্তর্জাতিক বিমানবন্দর, যেটি আর্মেনিয়ার গিউম্রিতে সেবা প্রদান করে থাকে। একই সাথে এটি আর্মেনিয়ার শিরাকেও সেবা প্রদান করে। এই বিমানবন্দরটি গিউম্রির মধ্য হতে প্রায় ৬ কিলোমিটার দূরে অবস্থিত। এই বিমানবন্দরটি ১৯৬১ সালে প্রতিষ্ঠা লাভ করে, এবং এই বিমানবন্দরটি ইয়েরেভানের ভার্তনটস আন্তর্জাতিক বিমানবন্দরের পর আর্মেনিয়ার ২য় বৃহত্তম বিমানবন্দর। ২০১৬ সালের শুরুর দিকে, আবহাওয়া খারাপ থাকার কারণে বেশিরভাগ বিমানের সময়সূচী পরিবর্তন করে ইয়েরেভানের ভার্তনটস আন্তর্জাতিক বিমানবন্দরে নেওয়ায় চাপ বাড়ছিল, তখন আর্মেনিয়া তাদের দেশে দ্বিতীয় একটি বিমানবন্দর থাকার গুরুত্ব বুঝতে পারে। নতুন বিমান ট্রাফিক নিয়ন্ত্রণ সরঞ্জামাদি বিমানবন্দরের কর্মীদের ৪০০ কিলোমিটার দূর হতে বিমান চিহ্নিত করার সুযোগ প্রদান করে। এই সরঞ্জামাদি হচ্ছে নতুন করে বিকশিত একটি পদ্ধতি এবং চেক কোম্পানির সেই সরঞ্জামাদির নির্মাণ বাস্তবায়ন করা করে। এটিই হচ্ছে প্রথম বার যখন কোনো পাহাড়ী অঞ্চলের বিমানবন্দরে এই সরঞ্জামাটি স্থাপন করা হয়, এবং এই উপকরণটির স্থাপন করার অভিজ্ঞতা ভবিষ্যতে অন্যান্য অঞ্চলে ব্যবহার করার জন্য একটি আদর্শ উদাহরণে পরিণত হবে। রান ওয়ে ০২-কে আইএলএস কেট ১ দ্বারা সজ্জিত করা হয়, এর ফলে এই বিমানবন্দরটি বিমান অপারেশনকে নিম্ন উচ্চতায় (৬০ মিটার) এবং ৮০০ মিটার দৃষ্টিসীমায় মধ্যে পরিচালনা করতে দেয়। ২০০৭ সালে ৩ আগস্টে, আর্মেনিয়ার সরকার ঘোষণা করে যে, ২০০১ সালে ডিসেম্বরে আর্মেনিয়া আন্তর্জাতিক বিমানবন্দর সিজেএসসির সাথে ছাড় চুক্তি স্বাক্ষর করে যেটিতে আর্মেনিয়ার দ্বিতীয় বৃহত্তম বিমানবন্দরে (শিরাক) অপারেশন ব্যবস্থাপনা অন্তর্ভুক্ত করার জন্য রাজি হয়েছিল। আর্মেনিয়া আন্তর্জাতিক বিমানবন্দর সিজেএসসির মালিক হলো আর্জেন্টিনার একটি কোম্পানি যার নাম "কর্পোরেশন আমেরিকা"। এটি দক্ষিণ আমেরিকায় সংগঠিত বেশ কয়েকটি বিমানবন্দরের বিমান বিষয়ক বিষয়াদি দেখাশুনা করে, এর মালিক হচ্ছেন এদুয়ার্দো ইউর্নেকিয়ান। আর্তেম মভসিসিয়ান (যিনি হচ্ছেন আর্মেনিয়ার সাধারণ বিমানচলনের সাধারণ বিভাগের প্রধান) এর মতে, কর্পোরেশন আমেরিকা গিউম্রিতে থাকা বিমানবন্দরটিকে একটি প্রথম শ্রেণীর বিমানবন্দরে পরিণত করতে পারে। তিনি আরো বলেন যে এই কোম্পানি ২০০৭ সালে $১০ মিলিয়ন অর্থ বিনিয়োগ করার জন্য প্রতিশ্রুতি প্রদান করেছিল। ২০০৭ সালের ২০ জুন হতে ২০ অক্টোবর পর্যন্ত বিমানবন্দরকে সংস্কারের জন্য বন্ধ করে রাখা হয়েছিল। এই সময়ে বিমানবন্দরের রানওয়েকে পুনরায় প্রশস্ত করা হয়েছিল এবং বিমানবন্দরের বাতি এবং মূল টার্মিনালের কাজ সম্পন্ন করা হয়েছিল। বিমানবন্দর "Armenian Civil Aviation Department - Gyumri Airport"। ২৭ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১৭।  "Armats.com - Navigation Services"। ২৩ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১৭।  Liu, Jim (২৫ নভেম্বর ২০১৬)। "Pobeda adds Gyumri flights from Dec 2016"। Routesonline। সংগ্রহের তারিখ ২৫ নভেম্বর ২০১৬।  [১] ওয়েব্যাক মেশিনে আর্কাইভকৃত ৩১ মে ২০১১ তারিখে General Department of Civil Aviation of Armenia - 2005-2006 Statistics [২] ওয়েব্যাক মেশিনে আর্কাইভকৃত ৩১ মে ২০১১ তারিখে General Department of Civil Aviation of Armenia - 2006-2007 Statistics [৩] ওয়েব্যাক মেশিনে আর্কাইভকৃত ৩১ মে ২০১১ তারিখে General Department of Civil Aviation of Armenia - 2008-2009 Statistics আর্মেনিয়ার সাধারণ বিমানচলনের সাধারণ বিভাগ – বিমানবন্দর তথ্য (ইংরেজি) UDSG সম্পর্কিত বিমানবন্দর তথ্যাদি - ওয়ার্ল্ড এ্যারো ডাটা